《清浪滩》
清代·陆应谷

下船泊滩头，上船泊滩尾。老鸦绕滩啼，行人命在水。

水声怒作绕狮吼，霹雳横飞蛟龙走。罗刹屹立骄向人，巨舟失势吞入口。

篙师持篙与水争，白雨珠跳不住手。一叶随波清见底，纵横出没四十里。

飞鸢跕跕白日愁，君独何为至于此。

作者简介：陆应谷，字稼堂，蒙自人。道光壬辰进士，改庶吉士，历官顺天府尹。有《抱真书屋诗钞》。